Komisijos reglamentas (EB) Nr. 1378/2000
2000 m. birželio 28 d.
iš dalies pakeičiantis Reglamentą (EB) Nr. 1486/95, atidarantį tarifines kvotas kiaulienos sektoriuje ir nustatantį jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, taikymo [1], ypač į jo 1 straipsnį,
kadangi:
(1) Komisijos reglamente (EB) Nr. 1486/95 [2] su paskutiniais pakeitimais, padarytais Reglamentu (EB) Nr. 1409/1999 [3], kvotos yra atidaromos konkrečiam laikotarpiui. Komisija, laikydamasi Pasaulio prekybos organizacijos taisyklių, įsipareigojo tam tikriems kiaulienos sektoriaus produktams padidinti tarifines kvotas. Būtina nurodyti naujus kiekius, kuriems nuo 2000 m. liepos 1 d. taikomos importo priemonės.
(2) kiaulienos importo kvotų panaudojimas pastaraisiais metais apskritai buvo nedidelis, o sąlyginai didelis užstatas, pateikiamas norint gauti importo licenciją, gali būti vienas iš prekybos neskatinančių veiksnių. Norint paskatinti kiaulienos prekybą ir suderinti su importo licencijų gavimu susijusių užstatų dydžius mėsos sektoriuose, šiuos dydžius būtina iš naujo apsvarstyti.
(3) šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 1486/95 iš dalies keičiamas taip:
1. 1 straipsnis pakeičiamas ir išdėstomas taip:
"1 straipsnis
I priede nurodytos importo tarifinės kvotos kasmet atidaromos produktų grupėms ir jų nustatymo sąlygoms."
2. 5 straipsnio 3 dalis pakeičiama taip:
"3. Pateikiant paraiškas gauti importo licencijas visiems 1 straipsnyje nurodytiems produktams, turi būti pateiktas 20 eurų už 100 kilogramų užstatas."
3. I priedas pakeičiamas šio Reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. birželio 28 d.